edisnord/MILQA-question-generation huggingface dataset:
qgen: title: Ló context: Caligula római császár a kedvenc lovát, Incitatust consullá nevezte ki. Ezzel a történettel az ókori római írók a császár őrült voltát igyekeztek igazolni. Eredetileg Porcellusnak (kis disznó) hívták, de a császár egy méltóbb nevet adott a csődörnek, aki minden futamot megnyert, ahol indult. Egy egész palotát kapott személyzettel, istállója márványból épült, lószerszámait drágakövek díszítették, arannyal kevert zabbal etették.
A ló a címereken is megjelent. 
A perzsa miniatúrákon gyakran lehet lovakat, tevéket vagy elefántokat látni, akiken egy égi lény vagy egy uralkodó lovagol.
A híres magyar lovak listája a Híres magyar lovak listája cikkben található.

Kérdések:
Hogy hívták Caligula római császár lovát?
Minek nevezte ki Caligula császár a lovát?
Mi volt Caligula császár lovának az eredeti neve?
Milyen nemű volt Caligula császár konzullá kinevezett kedvenc lova?
Hogyan kényeztette Caligula császár a kedvenc lovát?
Milyen állatok jelennek meg gyakran a perzsa miniatúrákon?
qgen: title: Magyar Állami Operaház context: A Magyar Állami Operaház Magyarország egyetlen nagy létszámú társulattal rendelkező, és kimondottan operákra, balettekre szakosodott színháza. Az épület Budapest egyik legjelentősebb 19. századi műemléke. Neoreneszánsz stílusban épült Ybl Miklós tervei alapján. A gazdagon díszített belső terek kialakításában neves magyar művészek működtek közre, többek között Than Mór, Lotz Károly és Székely Bertalan.
Pest-Budán 1837 óta a Nemzeti Színház adott otthont a zenés drámai műfajnak, azonban az 1867-es kiegyezést követően a város gyors fejlődésének köszönhetően a színház egyre szűkebbnek bizonyult feladatai ellátására. 1872-ben létrejött az a bizottság, amely a felépítendő operaház helyét volt hivatva kijelölni. 1873-ban a belügyminiszter versenytárgyalást írt ki az épület megépítésére, ezt Ybl Miklós terve nyerte meg. Az építkezés 1875-ben kezdődött el, és kilenc évig tartott.

Kérdések:
Milyen épitészeti stílusban épült a Magyar Állami Operaház?
Ki tervezte a Magyar Állami Operaházat?
Székely Bertalan részt vett a Magyar Állami Operaház díszítésében?
Mióta működik a Nemzeti Színház?
Mikor volt a kiegyezés?
Melyik évben kezdődött el a Magyar Állami Operaház megépítése?
Hány éven keresztül tartott a Magyar Állami Operaház megépítése?
Hány éves volt a Nemzeti Színház 2017-ben?
A Magyar Állami Operaház a 18. században épült?
Mire szakosodott a Magyar Állami Operaház?
Melyik évben készült el a Magyar Állami Operaház?
Mikor volt a reneszánsz?
Miért hoztak létre egy bizottságot arra, hogy kijelöljék, hogy hol épüljön meg a Magyar Állami Operaház?
Ki alapította a Nemzeti Színházat?
Eredetileg hol volt a Nemzeti Színház épülete?
Miről híres Than Mór?
qgen: title: Magyar Állami Operaház context: Versenytárgyalást hirdettek a különböző munkálatok elvégzésére. Podmaniczky ragaszkodott ahhoz, hogy az Operaház építésénél magyar iparosok és művészek dolgozzanak, így a kőművesmunkákat Hofhauser Lajos vállalkozó, az ács- és asztalosmunkákat Neuschloss Károly és fia, a szegecselt acéltartókat, kiváltókat és pilléreket, a páholyok és a proscenium öntöttvas oszlopait Oetl Antal gyára készítette, a Schlick gyár állította elő a kötővasakat, a proscenium vasfüggönyét és a színpadgépezetet, a tűzbiztos ajtókat és díszlakatos munkákat pedig Jungfer Gyula gyára. Az épületet díszítő szobrokat Marchenke Vilmos alkotta. A homlokzat építéséhez felhasznált követ a Sóskúti Kőbánya Rt. szállította, míg a lábazatok, az ajtó- és ablakkeretek alapanyagát a Besztercebányai Kőbánya Társulat szállította. A márványokat Seenger Béla és egy trieszti cég, az Esercizio Cava Romana szállította. Szintén Olaszországból érkeztek a márványoszlopok (a világosak neve giallo di Siena, a. m. sienai sárga, a sötéteké pedig rosso di Francia, a. m. francia vörös). A belső terek mennyezetének stukkózási munkáira Fink Péterrel kötöttek szerződést, a díszítőfestésre pedig Scholtz Róberttel.

Kérdések:
Ki végezte a kőművesmunkát az Operaház építésekor?
Melyik cég szállította az Operaház homlokzatához a követ?
Ki szállított márványt az Operaház megépítéséhez?
Ki stukkózta az Operaház belső tereit?
Ki készítette az Operaház szobrait?
Kit bíztak meg az Operaház díszítőfestésének létrehozásával?
Mi az a proscenium?
Hogy működik egy színpadgépezet?
Mi az a kötővas?
qgen: title: Magyar Állami Operaház context: Az épületgépészeti berendezések a kor színvonalán álltak. A padláson víztározó medencéket építettek ki, az úgynevezett záporberendezés megtáplálására tűz esetén. A fűtést gőzzel és kályhák segítségével oldották meg, a nézőtérnek pedig modern szellőzőberendezést építettek. A világítást városi gáz (akkori néven légszesz)csillárokkal kívánták megoldani. Ennek megfelelően 1881-ben a gázvezeték főhálózatát meg is építették az egész épületben. Az elektromos világítás is ugyanebben az időben jelent meg, és előnyeit az építőbizottság hamar felismerte, de a légszeszvezetékek már elkészültek. Az épületet teljes egészében azonban csak 1895-ben szerelték át villanyvilágításra, úgy hogy a gázcsövekbe behúzták az elektromos vezetékeket. Ezen munkálatokat a Ganz vállalatok cége végezte. Mivel az áramfejlesztőgépeket nem lehetett az épületben elhelyezni, a Hajós utca 3. alatti épületben szerelték fel őket.

Kérdések:
Mi az a légszesz?
Melyik évben építették ki az Operaház gázhálózatát?
Mikor lett villanyvilágítás az Operaházban?
Hogy váltottak villanyvilágításra az Operaházban?
Melyik cég vezette be az áramot az Operaházba?
Miért a Hajós utca 3. alatti épületbe rakták az Operaház áramfejlesztő gépeit?
Hova rakták az Operaház áramfejlesztő gépeit a 19. században?
Volt szellőzőrendszere az Operaháznak, amikor megépült?
Ki alapította a Ganz vállalatokat?
Miért biztonságosabb árammal világítani, mint gázzal?
Melyik évben találták fel a villamosságot?
Miért hívták a gázt légszesznek a 19. században?
qgen: title: Magyar Állami Operaház context: A színpadtechnikai berendezéseket is a kor színvonalán építették meg. Ezeknek terveit Dorogi Károly a Nemzeti Színház főgépésze készítette el, de miután a bécsi Ringtheater 1881. december 8-án leégett, átdolgozták őket. Az új terveket Rudolf Gyula, a berendezéseket az Asphaleia színházépítő társaság készítette, a Schlick öntöde és gépgyár közreműködésével. Az Asphaleia társaság szabadalma, a vízhidraulikával működő színpadgépezet Josef Kautzky díszlettervező szcenikus és Robert Gwinner munkája volt. Elterjedését a bécsi Ringtheater tűzkatasztrófája segítette, mert előtérbe helyezte a színházak tűzbiztonságának fontosságát. Attól kezdve például előnyösnek tartották a színházépítésben a nézőtéri szinthez csatlakozó erkélyeket a homlokzaton, mert ezek a mentést megkönnyítik. Ezt a rendszert a világon elsőként a budapesti Operaházban alkalmazták.

Kérdések:
Mikor égett le a bécsi Ringtheater?
Melyik társaság szabadalmaztatta a vízhidraulikával működő színpadgépezetet?
Az Operaház építésekor ki volt a főgépész?
Ki készítette az Operaház színpadtechnikai berendezéseinek eredeti terveit?
Mikor alapították az Asphaleia társaságot?
Ki vezette az Asphaleia társaságot 1881-ben?
qgen: title: Magyarország autópályái context: Az elkövetkező években három cél van:
Minden olyan megyei jogú város 110 km/h-s útkapcsolatot kap a fővárossal, amelyik még nem rendelkezik ilyennel (M76 Zalaegerszeg).
A már korábban megépült autópályákat/autóutakat az államhatárig vezetik (M2, M3, M6, M30, M60).
Eddig elmaradt a nem sugárirányú utak kiépítése, de ez most prioritást kap: M8, M9.
Tervek készültek az M1, M7, illetve a későbbiekben az M3, M5 autópályák 2×3 sávosra bővítésére a főváros körül a megnövekedett forgalom miatt. Az M1 a legégetőbb, mert 100%-on felüli kapacitás terheli és ez a legidősebb autópályánk, amin nyomvályúk lassítják a forgalmat. Mivel az autópálya műtárgyai 2×2 + leállósávra készültek, teljesen át kell építeni. Az M0 autóúton nemrég történt meg a déli szektor 2×3+1 sávra bővítése.

Kérdések:
A megyei jogú városokat hogyan tervezték bevonni a gyorsforgalmi úthálózatba?
Melyik irányba bővítik a meglevő autópályákat?
Mi lesz a sorsa a tervezett nem sugárirányú gyorsforgalmi utaknak?
Milyen nem Budapestre vezető autópályákat akarnak fejleszteni?
Melyik szakaszokon kéne a meglevő autópályákat 2x3 sávosra bővíteni?
Mikor épült az M1 autópálya?
Hány megyei jogú város van Magyarországon?
Miért nem építettek keresztirányú autópályákat Magyarországon?
Melyik a leghosszabb magyar autópálya?
Hány helyen van 2x3 sávos autópálya Magyarországon?
qgen: title: Magyarország autópályái context: Lényegében a fentieket szentesítette, hogy 1978-ban az újabb közlekedéspolitikai koncepcióba már bekerült irányelvként a közúti főhálózat sugaras szerkezetének gyűrűs-sugaras rendszerré való átalakítása. Ez a felfogás elfogadja a Budapestet elkerülő irányok létjogosultságát, de még ez a terv is csak a főváros-központúság fenntartásával ad teret a harántirányú utaknak. 1988-ban már a kiemelt feladatok között jelenik meg az észak-déli és kelet-nyugati tranzit forgalomáramlási irányokhoz való európai színvonalú csatlakozások megteremtésének az igénye. Ebben is megmutatkoznak a nemzetközi helyzetben érlelődő változások, amelynek a gyorshálózatban logikus következménye egy kinyíló rácsszerkezet elfogadása. Az 1991-ben elfogadott 1991–2000 évekre szóló Országos Közúthálózat-fejlesztési Program a sugár- és harántirányú utak fejlesztését támogatta, ám nem tartotta kivitelezhetőnek a lobbisták tevékenységének köszönhetően egyre erőteljesebben megjelenő déli autópályát.

Kérdések:
Mikor került be a közlekedéspolitikai koncepcióba a gyorsforgalmi úthálózat gyűrűs-sugaras rendszerré való alakítása?
Mik voltak az új elemek az 1978-as közlekedési koncepcióban?
Mikor vált hivatalosan prioritássá a gyorsforgalmi utak európai tranzitutakhoz való csatlakoztatása?
Mi volt az 1991-es Országos Közút-fejlesztési Program lényege?
Miért ragaszkodtak az útfejlesztések a főváros-központúsághoz az 1970-es években?
Hogy néz ki egy kinyíló rácsszerkezet?
Hogyan változott a nemzetközi helyzet az 1990-es években?
Kik lobbiztak a déli autópálya mellett?
qgen: title: Magyarország autópályái context: Az országhatárokat tekintve az M1-es autópálya 1996-ban elsőként érte el az osztrák határt, majd ezt követte az M15-ös a szlovák határnál 1998-ban, 2005-ben pedig a szlovén határt elérő M70-es autóút. 2006 márciusában az M5-ös elérte a szerb határt. A horvát határnál a Mura feletti Zrínyi Miklós híd átadásával 2008-ban az M7-es autópálya is csatlakozott a szomszédos ország autópálya rendszeréhez. 2015-ben az M43-as autópálya a román határig nyújtózkodott. Távlatban az M3-as, M30-as, M34-es, M4-es, M6-os, M60-as, M8-as, M85-ös, M87-es autópályák/autóutak is elérhetik a magyar határt.

Kérdések:
Melyik magyar autópálya érte el először az országhatárt és mikor?
Melyik országba lehetett először autópályán eljutni Magyarországról?
Melyik autópályán lehet Magyarországról Szerbiába autózni?
Hová visz az M70-es autóút?
Hogy hívják a horvát határnál az autópályahidat?
Mikor érte el a magyar autópálya-hálózat a román határt?
Elérheti-e az M0 az országhatárt?
Hová vezet az M7-es autópálya?
2015-ben hány országba lehetett autópályán eljutni hazánkból?
Hány autópálya vezet hídon át egy szomszédos országba Magyarországról?
Miért nem autópálya a Szlovéniába vezető gyorsforgalmi út?
A határok közül miért az osztrák határt érte el először a magyar autópályarendszer?
Melyik autópályán mennek a legtöbben külföldre?
Mi a köze egymáshoz az M7-nek és az M70-nek?
Mikortól lehet Szlovákiába autópályán át beutazni Magyarországról?
qgen: title: Magyarország autópályái context: Szombathely gyorsforgalmi úttal való bekötésére 1995-től készültek tervek, majd a megvalósítása 10 évet vett igénybe 2006-2016. között. A kivitelezés 9 szakaszban valósulhatott meg és 158 milliárd forintba került, 85%-os európai uniós támogatás mellett. A hazai útépítésben egyedi megoldás lett a 2015-ben átadott Csorna város elkerülő szakasza, mivel ez volt az első fonódó és elváló gyorsforgalmi út kialakítás, két eltérő irányú autóút találkozásával. Az M85 és M86 autóutak közös nyomvonalra való egyesítése és szétosztása a 2×3 sávos pályával 3,5 km-en együtt vezetett gyorsforgalmi úttal valósult meg, miközben két vasútvonalat felüljáróval együttesen kereszteznek.

Kérdések:
Mikor kötötték be Szombathelyt az országos gyorsforgalmi úthálózatba?
Hány részben épült meg a szombathelyi gyorsforgalmi?
Mikor készült el a csornai elkerülő?
Miért különleges a csornai elkerülő út?
Hány kilométeren át halad együtt az M85 és az M86?
Hány vasútvonalat keresztez az M85-M86 közös szakasza?
Hány évig épült a Csorna és Szombathely közti gyorsforgalmi út?
Hány sávos az M85 és M86 közös szakasza?
Mikor kezdték tervezni a szombathelyi gyorsforgalmi utat?
Mennyibe került a Szombathelyre vezető gyorsforgalmi út?
Van az M85-ös és az  M86-os közös szakaszán felüljáró?
Ki tervezte a szombathelyi gyorsforgalmi utat?
Miért tartott 10 évig megépíteni szobathelyig a gyorsforgalmi utat?
Melyik vasútvonalak keresztezik az M85 és M86 közös szakaszát?
Mennyire volt drága a szombathelyi gyorsforgalmi a többi autópályához képest?
Ki volt az M85 kivitelezője?
Hány forinttal járult hozzá az Európai Unió a szombathelyi gyorsforgalmi út építéséhez?
qgen: title: Magyarország autópályái context: A Magyarország és egyes kiemelt térségeinek területrendezési tervéről szóló 2018. évi CXXXIX. törvény alapján változott egyes gyorsforgalmi utak kijelölése. Budapestet elkerülő M0 gyorsforgalmi út nyugati szakasza helyett az M10-es autóút Budapest–Esztergom–(Szlovákia) és a korábbi R11-es gyorsútként jelölt, új számozás alapján M100 gyorsforgalmi út került Bicske térsége (M1)–Kesztölc (M10) nyomvonalon kijelölésre. Számozás tekintetében új elem az M8-as gyorsforgalmi út Szolnok–Füzesabony szakasza helyett kijelölt M32-es gyorsforgalmi út, továbbá az épülő M8 nyugati szakaszának M80 gyorsforgalmi útként való kijelölése S7–Szentgotthárd térsége–Körmend–Vasvár között. Az M8-as autóút 2003-as OTrT-ben kijelölt nyomvonalából a Vasvártól Balatonfőkajár között jelölt új gyorsforgalmi út nyomvonal helyett kiemelt szolgáltatást nyújtó főút besorolást kapott, itt a Herend-Veszprém szakasz már korábban 2×2 sávos kialakítást nyert, megújult a Szemenye-Hosszúpereszteg közötti szakasz, elkészült a 710-es főút és építés alatt van annak az M7-es autópályához csatlakozó szakasza.

Kérdések:
A 2010-es évek végén melyik törvény rendelkezett a gyorsforgalmi utakról?
Mit építenek meg az M0 nyugati szakasza helyett?
Az M8-as melyik tervezett szakaszai kaptak új számozást 2018-ban?
Hány sávos a M8-as Veszprém és Herend között?
Miért számozták át a 2018-as törvényben az építendő autópályákat?
Miért nem az M0-ást építik meg először?
Van gyorsforgalmi út Szemenyén?
Hány kilométerre van Szemenye Hosszúperesztegtől?
qgen: title: Magyarország autópályái context: A déli autópálya (röviden: DAP) egy egykori tervezett gyorsforgalmi út Magyarország déli határai mentén. Az út megépítésének ötlete az 1989-es rendszerváltást követően merült fel. A körülbelül 700 kilométer hosszú út Magyarország leghosszabb autópályája lett volna, megépítésére egy részvénytársaság is létrejött. A vállalkozás több éven át hiába kísérletezett az út engedélyeztetésével, ám nem sikerült megteremteni az útépítés pénzügyi feltételeit sem. A déli autópálya végül csak terv maradt. Napjainkra ugyan rövidebb gyorsforgalmi útszakaszok már megépültek az egykori nyomvonal mentén, de a teljes déli autópálya megépítése továbbra sem valószínű.

Kérdések:
Minek a rövídítése a DAP?
Hová tervezték a déli autópályát?
Mikor vetődött fel a déli autópálya megépítésének ötlete?
Hány kilométeresre tervezték a déli autópályát?
Milyen cég akarta megépíteni a déli autópályát?
Miért esett kútba a déli autópálya építése?
Megépült valami a déli autópályából?
Miért nem építik meg a déli autópályát?
Ki nem adta ki az engedélyt a déli autópálya megépítésére?
Hol lett volna a déli autópálya két végpontja?
Mekkora volt a déli autópálya költségvetése?
qgen: title: Magyarország autópályái context: Magyarországon először a rendszerváltás idején merült fel a gyorsforgalmi utak díjasításának ötlete. Az 1990-es évek végéig a közvetlen, sorompóknál történő díjszedésen alapuló rendszer kapott nagyobb teret, ám ezt a negatív tapasztalatok miatt 2000-et követően egy egész hálózat használatára jogosító matricásnak nevezett bérletrendszer váltotta fel. Napjainkra az elavult, sorompós rendszerű díjszedés mindenütt megszűnt, a gyorsforgalmi úthálózat egésze a matricás rendszer része. A fizetési rendszer a különböző típusú járműveket eltérő díjkategóriába sorolja be. Ma már a gyorsforgalmi úthálózat döntően nagyobb része csak fizetés ellenében használható. Míg a legalsó kategóriába tartozó személyautók számára több ingyenes szakasz is rendelkezésére áll (főként a nagyvárosok környékén), addig a magasabb kategóriába tartozó teherautóknak szinte mindenütt fizetniük kell az autópályák használatáért. 2013. július 1-től 6513 km, majd 2013. novemberétől 6500 km gyorsforgalmi és főúton került a HU-GO elektronikus, megtett út arányos díjszedési rendszer bevezetésére.

Kérdések:
Mikor akarták először fizetőssé tenni az autópályákat Magyarországon?
Hogyan változott a magyar autópályákon a díjfizetési rendszer a 21. század elején?
Vannak még a magyar autópályákon díjfizető kapuk?
Vannak hazánkban ingyenesen használható autópályaszakaszok?
Milyen járművek tartoznak a magasabb díjfizetési kategóriába a magyar autópályákon?
Mi az a HU-GO rendszer?
Magyarországon kell fizetni az autópályákért?
Milyen gyorsforgalmi utak nem fizetősek Magyarországon?
Miért számolták fel a sorompós fizetési rendszert a magyar autópályákon?
Eleinte hol szedték az autópályadíjat Magyarországon?
Hány fizetős kapu volt Magyarországon az autópályákon?
Hányféle matricát lehet a magyar autópályákra venni?
Mi számít teharutónak a magyar autópályadíj szempontjából?
Miért vezették be hazánkban az autópályadíjat?
Mennyi ideig érvényesek a magyar autópálya-matricák?
qgen: title: Magyarország autópályái context: 2015. január 1-től szinte a teljes gyorsforgalmi úthálózat fizetős lett a D1-es kategória számára is, köztük az elkerülő utak többsége is. A rendszer bevezetésével együtt bevezetésre került a megyei matrica rendszere, ami a meglévő díjfizetési rendszert egészíti ki. Lényege, hogy egy-egy megyére érvényes éves matricát is lehet vásárolni, kedvező áron, így aki csak egy-egy megye fizetős útszakaszait veszi rendszeresen igénybe, annak nem szükséges az egész országra érvényes matricát beszerezni. Az új rendszer bevezetése jelentős ellenállást váltott ki, mert azt nem előzte meg konzultáció, és az elkerülő utak mellett a budapesti autópályabevezető-útszakaszok is fizetőssé váltak, így a városkörnyéki bevásárlóközpontok látogatói számára is kötelezővé vált a Pest megyére érvényes matrica megvásárlása.[forrás?]

Kérdések:
Mikor vált fizetőssé a szinte teljes magyar autópálya-hálózat a D1 kategóriának?
Mikor vezették be a magyar autópályákon a megyei matricákat?
Mennyi ideig érvényes a magyar megyei autópálya-matrica?
Miért váltott ki ellenállást a 2015-ben bevezetett magyar autópályadíj-rendszer?
Lehet Magyarországon egy megyére érvényes autópálya-matricát venni?
Hány megyére lehet Magyarországon megyei autópálya-matricát vásárolni?
Milyen járművek tartoznak a D1 kategóriába a magyar autópályadíj szempontjából?
Melyik elkerülő autópályák nem fizetősek Magyarországon?
Hol lehet autópálya-matricát venni hazánkban?
Mennyibe került az éves autópálya-matrica hazánkban 2015-ben?
qgen: title: Magyarország autópályái context: ELMKAAz Első Magyar Koncessziós Autópálya Rt. (röviden: ELMKA) volt az első magyarországi magántulajdonú autópálya-építő vállalkozás. A Győr-Moson-Sopron megyében gyorsforgalmi utakat építő céget 1993-ban alapították. A cég 1996-ban kezdte meg az útdíjszedést az M1-es autópálya Győr és Hegyeshalom közötti szakaszán, ám hamarosan egyre súlyosbodó pénzügyi nehézségek akadályozták a vállalat tevékenységét. Az ELMKA 1999-ben a teljes pénzügyi ellehetetlenülés szélére sodródott, majd egy állami beavatkozást követően (ekkor létezett rövid ideig a NYUMA Rt.-
Nyugat-Magyarországi Autópálya-üzemeltető Rt.) szerepkörét vesztvén megszűnt.
AKAAz Alföld Koncessziós Autópálya Zrt. (röviden AKA Rt. vagy AKA) egy magyarországi magántulajdonú autópályatársaság, amely az M5-ös autópálya tulajdonosa. Az 1990-es évek elején meghirdetett koncessziós rendszerben történő továbbépítésére alapították, 1994. július 27-én. A megépített szakaszokon a cég útdíjat szedhetett. 2004-ben a magyar állam tulajdonrészt szerzett az AKA-ban, ezt követően a kapus díjszedést megszüntették, helyét a világszerte népszerű matricás-rendszer vette át.

Kérdések:
Hogy hívták az első magyar magántulajdonú autópálya-építő céget?
Mikor hozták létre az ELMKA vállalkozást?
Hol épített autópályát az ELMKA?
Építettek magáncégek autópályát Magyarországon?
Hol szedett az ELMKA autópályadíjat?
Mikor alapították az M5-ös autópályát továbbépítő társaságot?
Mikor vásárolta be magát az állam az AKA Zrt-be?
Hány kilométer autópályát épített az ELMKA?
Hány évig működött az AKA Zrt.?
Miért volt veszteséges az AKA Zrt. működése?
Ki alapította az AKA Zrt-t?
Mit jelent a koncessziós rendszer?
Hogy hívták az M5-öst továbbépítő autópálya-társaságot?
qgen: title: Magyarország himnusza context: A Hymnus, a’ Magyar nép zivataros századaiból (röviden, mai helyesírással Himnusz) Kölcsey Ferenc költeménye, amely Magyarország alaptörvénybe iktatott állami himnusza. A „Hymnus” a költő legnagyobb hatású verse, 1823-ban a nemzeti újjászületés hajnalán írta szatmárcsekei magányában. Először Kisfaludy Károly Aurora című almanachjában jelent meg, kötetben pedig 1832-ben. A költemény a romantika ismertetőjegyeit hordozza magán és felépítését tekintve keretes szerkezetű.
A magyarságnak a 19. századig nem volt önálló nemzeti himnusza, mind a katolikusoknak, mind a reformátusoknak saját néphimnuszuk volt. Kölcsey mintegy 30 nyelvre lefordított
 és Erkel Ferenc által 1844-ben megzenésített, össznemzeti imádsággá váló műve, több próbálkozás után végül 1989-ben került jogszabályi védelem alá, hiszen ekkor lett az Alkotmány szövegének része.
A Himnusz szövegét a költő január 22-én tisztázta le, ez a nap egyben a magyar kultúra napja is. Magyarország 2012. január 1-jén életbe lépett Alaptörvényének preambuluma a Himnusz modernizált első sorával kezdődik: „Isten, áldd meg a magyart!”

Kérdések:
Ki írta a Himnuszt?
Mi a pontos címe a versnek, amit Magyarország himnuszaként ismerünk?
Mikor írta Kölcsey a Himnuszt?
Mikor vált Kölcsey verse Magyarország himnuszává?
Miért ezt a Kölcsey-verset választották Magyarország himnuszává?
Milyen stílusban íródott a Himnusz?
Mikor jelent meg először a Himnusz?
A jelenlegi előtt mit tekintettek magyar himnusznak?
Ki zenésítette meg a Himnuszt?
=7. Ki szerzett zenét Kölcsey Himnuszához?
Mikor tartjuk a magyar kultúra napját?
Hogy kezdődik Magyarország Alaptörvénye?
Hogy kezdődik a magyar himnusz?
Mit jelent a néphimnusz szó?
Miért szerepel a himnusz az Alkotmányban?
qgen: title: Magyarország himnusza context: Kölcsey műve előtt a katolikus magyarság néphimnusza a Boldogasszony Anyánk és az Ah, hol vagy, magyarok tündöklő csillaga kezdetű ének, míg a református magyarságé a Tebenned bíztunk, elejétől fogva (90. zsoltár) volt. Népszerű volt a – hatóságok által többször betiltott – úgynevezett Rákóczi-nóta is. Ez utóbbit Hector Berlioz és Liszt Ferenc is megzenésítette. A 19. század elején ugyanis hivatalos alkalmakkor Magyarországon az osztrák császári himnuszt játszották, de mellette mint a magyarság kifejezője gyakran felhangzott a Rákóczi-nóta vagy más néven a Rákóczi-induló is. A császári himnuszt Bulyovszky Gyula, a korábbi márciusi ifjak egyike 1854 tavaszán álnéven magyarra fordította, de így sem lett néphimnusz a magyarok körében, a közvélemény nagy része számára elfogadhatatlan maradt. Ennek egyik oka volt, hogy a megtorló kivégzéseket, mint az aradi vértanúkét is, a császári himnusszal fejezték be.

Kérdések:
Miért tiltották be a Rákóczi-nótát?
Milyen dalokat énekeltek magyar himnuszként a ma ismert, hivatalos Himnusz születése előtt?
Milyen himnuszt játszottak az aradi vértanúk kivégzésekor?
Ki fordította magyarra a császári himnuszt?
Hivatalos eseményeken mit használtak himnuszként a 19. század elején Magyarországon?
Katolikus vagy református ének az "Ah, hol vagy, magyarok tündöklő csillaga"?
Elfogadták-e a császári himnuszt a magyarok?
Kölcsey Himnusza előtt volt-e egységesen elfogadott, himnuszként használt verse vagy dala a magyarságnak?
Miért nem tudták elfogadni a magyarok a császári himnuszt?
Milyen dokumentumban rögzítették, hogy a 19. században a császári himnuszt kell játszani hivatalos rendezvényeken?
qgen: title: Magyarország himnusza context: A Himnuszt a magyarok közmegegyezése tette nemzeti imádsággá, azonban sokáig nem vált hivatalossá. Tulajdonképpen csak a Magyar Köztársaság alkotmányába 1989-ben bekerülve vált azzá.
A kiegyezési tárgyalások kezdetekor, 1865. december 14-én mikor Ferenc József Pesten megnyitotta az országgyűlést, egyfajta gesztusként a Himnusz hangjaira vonult be. Amikor 1903. március 15-én Ferenc József a pécsi kadétiskolába látogatott, a katonazenekar a rend szerint a császári himnuszt kezdte játszani, azonban a fogadására összegyűlt tömeg a zenekar hangjait a Himnusz hangos éneklésével nyomta el.
A magyar parlamentben a himnusz kérdése először 1901-ben vetődött fel, amikor Rátkay László interpellációjában tiltakozott amiatt, hogy „egy magyar nemzeti ünnepélyen miért zendűl meg elsőnek az osztrák néphimnusz. Nem volt itt az osztrák császár; és ha még itt is lett volna az osztrák császár: mivel egyúttal magyar király is, ott van a magyar hymnusz, üdvözöljük azzal.”

Kérdések:
Mikor lett a Himnusz hivatalosan Magyarország himnusza?
Mikor kezdődtek a kiegyezési tárgyalások?
Mikor használták először állami rendezvényen a magyar Himnuszt?
Mikor merült föl először a parlementben a magyar himnusz kérdése?
Minek tartották a Himnuszt, mielőtt hivatalosan is magyar himnusz lett?
Miért nem használták himnuszként a Himnusz a keletkezése után még sokáig?
qgen: title: Magyarország himnusza context: Rátkay 1903. április 23-án két paragrafusból álló törvényjavaslatot nyújtott be „az egységes magyar nemzet himnuszáról” (384. sz. iromány, lásd a képen), mellékelve a Kölcsey Ferenc által írt verset és Erkel Ferenc kottáját is, amelyet az Országgyűlés elfogadott, azonban I. Ferenc József magyar király nem szentesítette, így az nem léphetett hatályba. 1916. december 30-án a magyar koronázások történetében először (és utoljára) IV. Károly magyar király nem az osztrák, hanem a magyar Himnusz hangjaira vonult be a Mátyás-templomba.
A hivatalos nemzeti himnusszá válását csak a magyar alkotmány 1989-es módosítása hozta meg, melynek 75. §-a kimondta, hogy 
 A 2011-es Alaptörvénybe ez a paragrafus az Alapvetés i) cikkébe került változatlanul.

Kérdések:
Mikor merült fel a magyar himnusz törvénybe foglalásának igénye?
Mit szerettek volna magyar himnuszként törvénybe foglalni?
Miből állt az egységes magyar himnusz, amire törvényjavaslatot nyújtottak be?
Mi történt az egységes magyar nemzeti himnuszra vonatkozó 1903-as törvényjavaslattal?
Miért nem lépett hatályba a magyar himnuszról szóló törvényjavaslat 1903-ban?
Aláírta-e Ferenc József a magyar himnuszról szóló törvényjavaslatot?
Miért nem szentesítette Ferenc József a magyar himnuszról szóló törvényjavaslatot?
Hány magyar király koronázásakor hangzott el a magyar himnusz?
Hol koronázták meg IV. Károlyt?
Miért IV. Károly volt az utolsó magyar király, akinek a koronázásakor elhangzott a magyar himnusz?
Mikor lett a magyar himnusz hivatalos nemzeti himnusz?
qgen: title: Magyarország himnusza context: A Himnuszhoz kötődik a magyar kultúra napja emlékünnepe, melyet január 22-én tartanak. A megemlékezést 1985-ben Fasang Árpád zongoraművész javasolta, mert 1823-ban ezen a napon tisztázta le Kölcsey Ferenc a Himnusz kéziratát. Megünneplésére a Hazafias Népfront Országos Tanácsa 1988. december végi ülésén tett felhívást és 1989 januárjában ők szervezték meg az első évfordulós rendezvénysorozatot. Az ünnep alkalmából a világban megemlékezéseket tartanak és többek között ekkor adják át a Márai Sándor-díjat.
Egy anekdota szerint a szocializmus idején Rákosi Mátyás pártfőtitkár Illyés Gyulát és Kodály Zoltánt is buzdította egy másik, „szocialista” himnusz megalkotásával, amely szerinte a címerhez hasonlóan, változtatásra szorult. Mindketten elhárították, mondván: jó a régi himnusz, nem kell új, meg van az már írva, ahhoz sem hozzátenni, sem abból elvenni nem lehet. A kérdés lekerült a napirendről, nem tudni miért hagytak fel a „régi” Himnusz lecserélésével, igaz az 50-es évek első felében csupán hangszeresen, szöveg nélkül hangozhatott el.

Kérdések:
Mikor van a magyar kultúra napja?
Miért tartjuk január 22-én a magyar kultúra napját?
Kinek a javaslatára ünnepeljük a magyar kultúra napját?
=3. Ki kezdeményezte a magyar kultúra napjának megünneplését?
Hogy használták az 1950-es évek elején a Himnuszt?
Hogyan kapcsolódik a magyar kultúra napja a Himnuszhoz?
Miért akarta állítólag Rákosi Mátyás lecserélni a magyar himnuszt?
Miért nem lehetett az 1950-es évek elején a Himnusz szövegét énekelni?
Kik kaphatnak Márai Sándor-díjat?
qgen: title: Magyarország himnusza context: A Himnusz éneklését nehezíti a szöveg és a zene illeszkedésének (prozódia) problematikája, mert míg a páratlan sorok hét, a páros sorok hat szótagból állnak (pl. „Bal sors akit régen tép, / Hozz rá víg esztendőt”), ugyanakkor valamennyi sor hét dallamhangot tartalmaz. Erkel szünetek hozzáadásával és egyes szótagok megismétlésével Kölcsey 7-6 szótagszámú versét 8-8-ra egyenesítette ki, és úgy hidalja át, hogy a páros soroknak általában az ötödik szótagját hajlítja, de a hatodik sornál az első szótagot (hozz) hajlítja („ho-ozz rá víg esztendőt”). (Ez szerepel Erkel eredeti kéziratában és a Dohnányi-féle hivatalos partitúrában is.) Történelmi érdekesség, hogy Hóman Bálint vallás- és közoktatásügyi miniszter 1939. június 2-án kelt 1939/15.151 sz., a „Himnusz” egyöntetű előadásáról szóló rendeletében ezzel szemben úgy rendelkezik, hogy „a könnyebb énekelhetőség kedvéért” az eredeti szöveg helyett „hozz reá víg esztendőt” énekelendő a vers „hozz rá” szövege helyett. Ez a rendelet természetesen ma már érvényét vesztette, de ennek ellenére ma is két változat él a hajlítás megoldására, az eredeti „ho-ozz rá” mellett él ez utóbbi, egyszerűbb változat is.

Kérdések:
Milyen probléma merül föl a magyar Himnusz éneklésekor?
Mit jelent a prozódia szó?
Hány szótagos a Himnusz első sora?
Hogy hangzik a magyar himnusz első sora?
Ki hozott rendeletet a Himnusz éneklési módjáról?
=4. Ki adott ki rendeletet a Himnusz előadásával kapcsolatban?
Erkel szerint hogyan kell énekelni a Himnusz hatodik sorát?
Mit javasolt Erkel Ferenc a Himnusz prozódiai problémájának megoldására?
Mivel indokolták, hogy rendelet adtak ki a magyar himnusz előadásmódjáról?
Hogyan kell énekelni a magyar himnusz hatodik sorát?
Hogy kezdődik a magyar himnusz?
qgen: title: Magyarország himnusza context: A Himnusszal szembeni leggyakoribb kritika, hogy túl komor, kevéssé ösztönöz cselekvésre. Ennek egyik oka, hogy a Himnusz előadásának tempóját az 1920-as években, a világháborús vereséget és a trianoni békediktátumot követően nagymértékben lelassították. Eötvös Károly Pesti Hírlapban megjelent tárcájában is kifogásolta a zenéjét: „zsoltáros jellegű, sehogy se lelkesítő s nem is magyar”, és „van némi visszarémlés Haydn Gotterhalte zenéjére”.
Az 1930-40-es évek híradófelvételein viszont a Himnuszt még sokkal gyorsabb, indulószerű ritmusban játszották. Végül 2013-ban a MOB felkérésére készült egy gyorsabb tempójú változat, de ez még így is elmarad a korábbitól.

Kérdések:
Milyen bírálatok érik a magyar himnuszt?
Miért komor a magyar himnusz?
Miért énekelték lassabban a himnuszt az 1920-as években?
Mikor játszották gyorsabb tempóban a magyar himnuszt?
Létezik a magyar himnusznak gyorsabb tempójú változata is?
Mikor játszották a leggyorsabb tempóban a magyar himnuszt?
qgen: title: Magyarország himnusza context: Kölcsey Ferenc költeményének kéziratát az Országos Széchényi Könyvtárban őrzik. Az ott elhelyezett sokmilliós gyűjteményében alig kétszáz olyan okmány található, ami nem a könyvtár tulajdonában van és ezek közé tartozik a Himnusz kézirata is. A felbecsülhetetlen értékű verskézirat a költő halála után a család tulajdonában maradt. A háborús zűrzavartól mentve letétként 1944 nyarán helyezték el a könyvtárban. Az örökösök 2017-ben megújították az ehhez kapcsolódó letéti szerződést és ez alapján továbbra is immáron határozatlan ideig a nemzet könyvtárában maradhat és az egyezség szerint évente egyszer a magyar kultúra napján a közönség számára is láthatóvá teszik.

Kérdések:
Hol található a magyar himnusz kézirata?
Kinek a tulajdona a Himnusz kézirata?
Mióta őrzik a Himnusz kéziratát a Széchényi Könyvtárban?
Végleg a Széchényi Könyvtárban marad a Himnusz kézirata?
Mikor láthatja a nagyközönség a Himnusz kéziratát?
Hány olyan dokumentumot őriz az Országos Széchényi Könyvtár, amely nem a könyvtár tulajdonában áll?
qgen: title: Magyarország himnusza context: A költemény műfaja óda, azon belül himnusz. A műben a 19. század elején kibontakozó szellemi áramlat, a romantika ismertetőjegyei figyelhetőek meg. Felépítését tekintve keretes szerkezetű, ugyanis az utolsó versszak némi változtatással, de megismétli az első versszakot. A vers keretét adó első és utolsó versszak – a könyörgés – imát, fohászt tartalmaz. Az általuk közrefogott versszakok a múltat és jelent állítják szembe egymással. A 2–3. versszak a múlt dicső pillanatait emeli ki: a honfoglalást, a gazdasági virágzást és Mátyás király győzelmeit. A következő versszakok a múlt szenvedéseiről szólnak: a tatárjárásról, a törökök támadásairól, a belső széthúzásokról, a testvérharcokról. A 6–7. versszakban a múlt képei összemosódnak a jelennel. Kifejező erejüket az ellentétek fokozzák. A mű végén bűneink felsorolása után ismét elhangzik a fohász, de a hangsúly áthelyeződik: a költő már csak szánalomért könyörög.

Kérdések:
Mi a Himnusz műfaja?
=1. Milyen költemény a magyar himnusz?
Milyen stílusú vers a Himnusz?
Milyen szerkezetű a Himnusz?
Miért keretes szerkezetű a Himnusz?
A Himnusz melyik része hasonlít imára?
Milyen dicsőséges korszakok szerepelnek a Himnuszban?
A magyar nép mely nehéz időszakait veszi sorra a Himnusz?
Minden himnusz óda?
Melyek a romantika ismertetőjegyei?
Mi jellemzi az ódát mint költeményt?
qgen: title: Magyarország himnusza context: 1823. január 22.: Kölcsey megírja a Hymnus, a magyar nép zivataros századaiból című költeményét.
1844. február 29.: Bartay Endre, a Nemzeti Színház igazgatója pályázatot hirdet a Hymnus megzenésítésére.
1844. április–május: Erkel Ferenc benyújtja pályaművét.
1844. június 15.: A bizottság elbírálja a 13 benyújtott pályaművet.
1938: Dohnányi Ernő átdolgozza a művet, ezzel elnyeri a ma ismert formáját.
2013: A MOB felkérésére a MÁV Szimfonikus Zenekar elkészítette a Himnusz 90 másodperces zenekari változatát, mely egyrészt közelebb áll Erkel eredeti művéhez, másrészt megfelel a Nemzetközi Olimpiai Bizottság ide vonatkozó szabályainak. Az új változat először a 2016. évi nyári olimpiai játékok során hangzott fel.

Kérdések:
Melyik zenekar készítette a magyar himnusz új változatát?
Mikor dolgozták át a Himnusz zenéjét?
Ki szerezte a Himnusz zenéjét?
Melyik zeneszerző alakította ki a himnusz ma ismert formáját?
Mi az eredeti címe Kölcsey versének, amit ma Himnuszként ismerünk?
Milyen hosszú a magyar himnusz új változata?
Hány pályázat érkezett be a Hymnus megzenésítésére?
Mikor játszották először a himnusz új változatát?
Mikor dőlt el, hogy Kölcsey Hymnusa lesz a magyar Himnusz?
Miért volt szükség a Himnusz új változatára?
qgen: title: Magyarország himnusza context: A magyar Himnusz megzenésített változatának felvétele 2 és fél perc hosszú volt, ez azonban nem felelt meg a Nemzetközi Olimpiai Bizottságnak. Ezért a díjátadó eseményekhez használt magyar Himnuszt lerövidítették, felgyorsították, és leszállították a hangnemét. Az Erkel-korabeli verbunkos ritmizálást idéző „gyorsítással” sikerült a NOB lausanne-i archívuma számára másfél percen belüli felvételt készíteni. A NOB iránymutatásai szerint a nemzeti himnuszoknak 60 és 90 másodperc közötti időtartamúaknak kell lenniük, mert akkor szorosan illeszkedik az olimpiai díjátadó eseményeken az aranyérmes sportoló nemzeti himnuszának eljátszása az éremszerzők nemzeti zászlóinak felhúzásához szükséges időkerethez. A MÁV Szimfonikusok előadásában, a NOB lausanne-i archívumában is elhelyezték a felvételt, amelyen megszólal az Erkel Ferenc által a kottában jelzett harangszó is.

Kérdések:
Miért kellett új változatot készíteni a Himnuszból?
Miben különbözik a Himnusz új változata a régitől?
Hol kap szerepet a Himnusz új változata?
A NOB szabályzata szerint milyen követelményeknek kell megfelelniük a nemzeti himnuszoknak?
Miért fontos az olimpiákon a nemzeti himnuszok hossza?
Hol őrzi a Nemzetközi Olimpiai Bizottság a nemzeti himnuszok felvételeit?
Miért szállították le a Himnusz hangnemét a NOB-nak készült új változatban?
Mennyi idő szükséges az éremszerzők nemzeti zászlóinak fehúzásához az olimpián?
Melyik zenekar játssza a magyar himnusznak az olimpiákon elhangzó változatát?
qgen: title: Magyarország himnusza context: A jelenlegi magyar útlevelekben kétféleképpen is megjelenik a himnusz: a műanyag adatlapon dombornyomással látható a kézirat szövegének részlete, az útlevél lapjain pedig UV-fény alatt látszanak a zenemű kottái.
Magyarország Olimpiai és Sport Himnusza: A Nemzetközi Olimpiai Bizottság előírásaival összhangban a Magyar Olimpiai Bizottság felkérésére a MÁV Szimfonikus Zenekara az eredeti mű alapján elkészítette Magyarország Himnuszának közösségi éneklésre is alkalmas, B-dúr hangnemű, 90 másodperces zenekari változatát.

Kérdések:
Hány módon látható a himnusz a magyar útlevelekben?
Hogyan jelenik meg a himnusz a magyar útleveleken?
Hol látszik a magyar himnusz szövege a magyar útlevelekben?
Szabad szemmel is lehet látni a himnusz kottáját a magyar útlevélben?
Milyen hangnemben íródott a magyar himnusz olimpiai változata?
Mióta szerepel a himnusz a magyar útlevelekben?
Milyen hangnemű a himnusz eredeti változata?
qgen: title: Marilyn Monroe context: Marilyn Monroe Los Angelesben született, gyerekkorát különböző nevelőszülőknél és árvaházban töltötte, míg 16 évesen férjhez nem ment. A második világháború idején gyári munkásnőként készültek róla az első professzionális fotók, és ekkor kezdődött fotómodell pályafutása. Pin-up girlként vált híressé, és így kapta első mellékszerepeit a 20th Century Fox és a Columbia Pictures filmstúdiónál. 1951-től már fontosabb szerepeket is kapott, elsősorban vígjátékokban (Annyi idős vagy, amennyinek érzed magad és Gyanús dolog), de drámákban (Éjszakai összecsapás, Ne is kopogtass!) is. Filmkarrierje kezdetén botrányt kavart, amikor kiderült, hogy 1949-ben aktfotók jelentek meg róla, de az eset csak fokozta a filmjei iránti érdeklődést.

Kérdések:
Hol született Marilyn Monroe?
Marilyn Monroe amerikai?
Kik voltak Marilyn Monroe szülei?
Mikor született Marilyn Monroe?
Hány évesen ment férjhez Marilyn Monroe?
Miért ment férjhez Marilyn Monroe 16 éves korában?
Mikor kezdődött Marilyn Monroe fotómodell pályafutása?
Kik azok a pin-up girl-ök?
Melyik filmstúdiók kínáltak szerepet elsőként Marilyn Monroe-nak?
Mikor kapta Marilyn Monroe az első fontosabb filmszerepeit?
Szerepelt Marilyn Monroe a Gyanús dolog című filmben?
Készültek aktfotók Marilyn Monroe-ról?
Hol jelentek meg Marilyn Monroe aktfotói?
Mikor készültek aktfotók Marilyn Monroe-ról?
Milyen botrányba keveredett Marilyn Monroe a filmes karrierje kezdetén?
qgen: title: Marilyn Monroe context: 1953-ra filmjei a legjövedelmezőbb hollywoodi alkotások közé tartoztak, főszerepet kapott a Niagara című film noirban és a Szőkék előnyben, valamint a Hogyan fogjunk milliomost? című vígjátékban; utóbbiak megalapozták „buta szöszi” imázsát. Monroe hamarosan megunta beskatulyázását és sztár mivoltához képest alacsony jövedelmét, ezért 1954-ben összeveszett a Fox filmstúdióval. Hamarosan újabb megállapodást kötöttek, és az év egyik legnagyobb kasszasikerével, a Hétéves vágyakozással tért vissza. A stúdióval való további súrlódások miatt 1954 végén megalapította a Marilyn Monroe Productions (MMP) céget. 1955-ben új szerződést kötöttek, és a Buszmegálló, A herceg és a kóristalány című filmekért a kritikusok elismerését is kivívta. 1959-ben a Van, aki forrón szereti vígjátékban nyújtott alakításáért elnyerte a legjobb színésznőnek járó Golden Globe-díjat. Utolsó elkészült filmje az 1961-es Kallódó emberek.

Kérdések:
Ki játszotta a főszerepet a Niagara című filmben?
Mi a műfaja a Szőkék előnyben című filmnek?
1953-ban Marilyn Monroe már filmsztárnak számított?
Minek köszönheti Marilyn Monroe a "buta szöszi" imázst?
Miért veszett össze Marilyn Monroe 1954-ben a Fox filmstúdióval?
Marilyn Monroe mikor alapította meg saját produkciós cégét?
Mi volt az oka, hogy Marilyn Monroe saját céget alapított 1954-ben?
Hogy hívták Marilyn Monroe saját produkciós cégét?
A kritikusok elismerték Marilyn Monroe színésznői képességeit?
Mikor mutatták be a Van, aki forrón szereti című filmet?
Melyik filmjéért nyert Golden Globe díjat Marilyn Monroe?
Mi volt Marilyn Monroe utolsó filmje?
qgen: title: Marilyn Monroe context: Gladys sem lelkileg, sem anyagilag nem volt felkészülve a gyereknevelésre, és nem sokkal születése után nevelőszülőkre bízta a lányát; sokáig a kaliforniai Hawthorne-ban élő Albert és Ida Bolender nevelte a kislányt. Eleinte Gladys is velük lakott és Los Angelesbe ingázott a munkahelyére, de amikor megváltoztatták a munkaidejét, erre többé nem volt módja, és 1927 elején visszaköltözött a nagyvárosba. Ekkortól hétvégenként látogatta a lányát, ilyenkor moziba vagy sétálni vitte a városba. Bolenderék szerették volna örökbe fogadni a kislányt, de Gladys 1933-ra anyagilag helyrerázódott, vett egy kis házat Hollywoodban, és magához vette Marylint. Albérlőik is voltak, a George és Maude Atkinson színészházaspárral és lányukkal, Nellievel éltek együtt. Néhány hónappal később, 1934 januárjában Gladys idegösszeroppanást kapott, és paranoid skizofréniát diagnosztizáltak nála. Néhány hónapig otthon lábadozott, majd kórházba került. Élete hátralevő részének jelentős hányadát különböző kórházakban töltötte, és csak ritkán találkozott a lányával.

Kérdések:
Miért került nevelőszülőkhöz Marilyn Monroe?
Kik voltak Marilyn Monroe első nevelőszülei?
Hol éltek Marilyn Monroe első nevelőszülei?
Miért nem fogadta örökbe a Bolender házaspár a kis Marilyn Monroe-t?
Kik voltak az albérlők Marilyn Monroe édesanyjának hollywoodi házában?
Mikor kapott idegösszeroppanást Marilyn Monroe édesanyja?
Milyen mentális betegségben szenvedett Marilyn Monroe édesanyja?
Miért nem tudta felnevelni Marilyn Monroe-t az édesanyja?
qgen: title: Marilyn Monroe context: Monroe állami gondozásba került, és anyja barátnője, Grace McKee Goddard vállalta a gondnokságot fölötte. A következő négy évben több családnál nevelkedett, és gyakran váltott iskolát. Az első tizenhat hónapot az Atkinson családnál töltötte, ekkor – nyolcévesen – szexuálisan molesztálták. Az addig is szégyenlős kislány dadogni kezdett, és még visszahúzódóbbá vált. 1935 nyarán rövid ideig Grace és Erwin Goddardnál, majd két másik családnál volt, míg végül szeptemberben Goddardék beadták egy hollywoodi árvaházba. Az árvaházról a hivatalos szerveknek igen jó véleménye volt, egyfajta modellintézménynek tekintették; ennek ellenére Monroe nem szerette, „olyan volt, mintha senkinek sem kellenék”.

Kérdések:
Ki volt a gyermek Marilyn Monroe gondnoka?
Hány éves volt Marilyn Monroe, amikor szexuálisan bántalmazták?
Hol lett szexuális bántalmazás áldozata Marilyn Monroe?
Milyen hatással volt a gyermek Marilyn Monroe-ra, hogy szexuálisan molesztálták?
Mikor került árvaházba Marilyn Monroe?
Miért nem szerette a gyermek Marilyn Monroe a hollywoodi árvaházat?
Rosszul érezte magát a gyermek Marilyn Monroe a hollywoodi árvaházban?
qgen: title: Marilyn Monroe context: 1944 végén Monroe találkozott David Conover fényképésszel, aki a légierő megbízásából fotózta a gyári munkáslányokat, hogy a képeket propagandacélokra használják. Bár a képeit végül nem használták fel, Monroe 1945 januárjában kilépett a gyárból, és Conover, valamint annak barátai számára kezdett fotómodellkedni. Kiköltözött apósa házából, és férje szülei, valamint a férje akarata ellenére 1945 augusztusában aláírt egy szerződést a Blue Book modellügynökséggel. Ekkoriban néha a Jean Norman művésznevet használta, és göndör barna haját kiszőkíttette és kiegyenesíttette, hogy könnyebben kapjon munkát. Alakja miatt nem annyira a divatfotósok, hanem inkább a pin-up lányok fényképészei (köztük Dienes Andor) keresték, és fotói így többnyire férfimagazinokban és hirdetésekben jelentek meg. Az ügynökség tulajdonosa, Emmeline Snively későbbi nyilatkozata szerint Monroe volt az egyik legtörekvőbb és legszorgalmasabb modelljük. 1946 végéig már 33 címlapon szerepelt (többek között a Pageant, a U.S. Camera, a Laff és a Peek magazinokban).

Kérdések:
Mikor találkozott Marilyn Monroe David Conover fényképésszel?
Mikor kezdett modellkedni Marilyn Monroe?
Melyik modellügynökséggel kötött szerződést Marilyn Monroe 1945 augusztusában?
Mikor kötött szerződést Marilyn Monroe a Blue Book modellügynökséggel?
Marilyn Monroe-t támogatta a férje abban, hogy modellkarrierbe kezdjen?
Milyen az eredeti hajszíne Marilyn Monroe-nak?
Marilyn Monroe festett szőke?
Miért szőkíttette ki Marilyn Monroe a haját?
Hol jelentek meg Marilyn Monroe első fotói?
Hány újság címlapján szerepelt Marilyn Monroe 1946 végéig?
Mi volt Marilyn Monroe művészneve?
qgen: title: Marilyn Monroe context: Monroe ezután a William Morris ügynökség alelnökének, Johnny Hydenak lett a protezsáltja, majd barátnője. Hyde többször is feleségül kérte, de Monroe elutasította. A férfi fizette kisebb plasztikai műtéteit: állkapcsába szilikonprotézist ültettek, és talán orrplasztikán is átesett. Az ő közvetítésével egy kisebb mellékszerepet kapott a Marx Brothers 1950-ben bemutatott filmjében, a Love Happy-ben. Emellett továbbra is modellkedett, 1949-ben aktképeket is készített, amelyek naptárakban jelentek meg.

Kérdések:
Miért utasította el Marilyn Monroe Johnny Hyde házassági ajánlatát?
Milyen plasztikai műtéteket hajtottak végre Marilyn Monroe-n Johnny Hyde pénzén?
Marilyn Monroe mit plasztikáztatott magán?
Miért fizette ki Johnny Hyde Marilyn Monroe plasztikai beavatkozásait?
Milyen filmszerepet kapott Marilyn Monroe Johnny Hyde segítségével?
Készültek aktfotók Marilyn Monroe-ról?
Marilyn Monroe aktfotói hol jelentek meg?
qgen: title: Marilyn Monroe context: Marilyn Monroe hat, 1950-ben bemutatott filmben szerepelt. Kisebb megjelenései voltak a A szerelem bolondja, a Belépő a csatabárdhoz, a Right Cross és A tűzgolyó című filmekben, de fontosabb volt, hogy a sikeres Aszfaltdzsungelben és a Mindent Éváról-ban is kapott mellékszerepet. Az elsőben egy idős gengszter fiatal szeretőjét alakította, és bár csak öt percet volt vásznon, a kritikák őt is megemlítették, mint aki „sikeresen váltott filmmodellből komoly színésznővé”. A második filmben egy naiv fiatal színésznőt játszott.

Kérdések:
Hány 1950-ben bemutatott filmben szerepelt Marilyn Monroe?
Marilyn Monroe 1950-ben bemutatott filmjei közül melyek voltak a legsikeresebbek?
Milyen szerepet játszott Marilyn Monroe az Aszfaltdzsungel című filmben?
Milyen szerepet játszott Marilyn Monroe a Mindent Éváról című filmben?
qgen: title: Marilyn Monroe context: Ezek után 1950 decemberében Hyde-nak sikerült tető alá hoznia egy hétéves szerződést a 20th Century Fox-szal; alig néhány nappal később azonban szívrohamot kapott és meghalt. Monroe őszintén gyászolta, de eközben egyre inkább felfigyelt rá a szakma. 1951 márciusában műsorvezető volt az Oscar-díj átadási gáláján (az All About Eve hat díjat is kapott), szeptemberben pedig az országos Collier's magazin hosszú ismertetőt közölt róla. Négy kis költségvetésű filmben kapott mellékszerepeket: az MGM Szülővárosi történet című drámájában és a Fox három közepes sikerű vígjátékában (Annyi idős vagy, amennyinek érzed magad, Love Nest, Csináljuk törvényesen). Egyes kritikusok szerint lényegében csak egy „szexi dísztárgy” volt, de a New York Times-ban és a Los Angeles Daily News-ban pozitív kritikákat kapott, utóbbi „az egyik legragyogóbb feltörekvő színésznőnek” nevezte.

Kérdések:
Melyik filmstúdiótól kapott 1950-ben hétéves szerződést Marilyn Monroe?
Melyik évben volt műsorvezető Marilyn Monroe az Oscar-díj átadásán?
Hány filmben szerepelt Marilyn Monroe 1951-ben?
Melyik filmekben szerepelt Marilyn Monroe 1951-ben?
Milyen kritikákat kapott Marilyn Monroe 1951-ben?
Melyik újságok írtak elismerő kritikát Marilyn Monroe-ról 1951-ben?